Na temelju članka 132. Statuta Grada Ljubuškog („Službeni glasnik Grada Ljubuškog”, broj: 6/19) i članka 4. stavak 1. Odluke o dodjeli jednokratnih financijskih potpora brucošima Grada Ljubuškog za akademsku 2023./2024. godinu („Službeni glasnik Grada Ljubuškog”, broj: 6/23), Gradonačelnik Grada Ljubuškog raspisuje

**J A V N I P O Z I V**

**za dodjelu jednokratnih financijskih potpora brucošima Grada Ljubuškog za akademsku 2023./2024. godinu**

**I PREDMET JAVNOG POZIVA**

Predmet Javnog poziva je dodjela jednokratnih financijskih potpora za akademsku 2023./2024. godinu (u daljnjem tekstu: Potpora) brucošima, odnosno studentima koji prvi put upisuju prvu godinu studija državnih sveučilišta s područja Grada Ljubuškog u iznosu od 500,00 KM (slovima: petstotinakonvertibilnihmaraka).

**II UVJETI ZA OSTVARIVANJE PRAVA NA POTPORU**

Kako bi ostvarili pravo na Potporu, studenti su dužni kumulativno ispunjavati sljedeće uvjete:

a) imati prebivalište na području Grada Ljubuškog,

b) prvi put upisuju prvu godinu preddiplomskog ili integriranog studija državnog sveučilišta,

c) imati status redovitog studenta.

**III POTREBNA DOKUMENTACIJA**

Uz prijavu na Javni poziv, studenti trebaju priložiti originale ili ovjerene preslike sljedeće dokumentacije:

* popunjen Prijavni obrazac (Prijavni obrazac preuzmite OVDJE),
* preslika CIPS-ove osobne iskaznice,
* potvrda o prebivalištu,
* potvrda fakulteta da je student upisao prvi put prvu godinu preddiplomskog ili integriranog studija državnog sveučilišta, koja sadrži naziv studija, smjer ili odsjek, s naznakom da ima status redovitog studenta,
* preslika Svjedodžbe o završnom ispitu (maturi) iz srednje škole.

**IV OSTALE INFORMACIJE**

Sve dodatne informacije mogu se dobiti na broj telefona: 039/835-545.

Dokumentacija iz točke III ovog Poziva dostavlja se osobno u zatvorenoj kuverti ili preporučeno putem pošte na adresu:

Grad Ljubuški

Trg dr. Franje Tuđmana 1

88320 Ljubuški

s naznakom ''ZA JAVNI POZIV - DODJELA FINANCIJSKIH POTPORA BRUCOŠIMA'' i ''NE OTVARAJ''.

Javni poziv ostaje otvoren 15 (petnaest) dana od dana objavljivanja Javnog poziva na službenoj web stranici Grada Ljubuškog www.ljubuski.ba.

Nepotpune i nepravovremene prijave neće se razmatrati.

Popis studenata koji ostvare pravo na financijsku potporu bit će objavljen na oglasnoj ploči Gradske uprave te na službenoj web stranici Grada Ljubuškog.

Broj: 02-05-2561/23 GRADONAČELNIK

Ljubuški, 2. listopada 2023. godine Vedran Markotić